**

***SMJERNICE ZA PODNOSITELJE PROJEKTNIH PRIJEDLOGA ZA JAVNI KONKURS „KREDITNI POTICAJ RAZVOJA, PODUZETNIŠTVA I OBRTA" ZA 2025. GODINU***

***Mostar, 25. 04. 2025. godine***

1. ***PREDMET KONKURSA***

*Predmet Javnog konkursa je prikupljanje prijava za odabir korisnika kreditnih sredstava, iz sredstava koja su na depozitnom računu kod Razvojne banke Federacije Bosne i Hercegovine (u daljnjem tekstu: Banka)i vode se na kontu „Dugoročni namjenski depozit Vlade Federacije Bosne i Hercegovine - komision Federalnog ministarstva razvoja, poduzetništva i obrta“, a radi realizacije Programa „Kreditni poticaj razvoja, poduzetništva i obrta“ za 2025. godinu (u daljnjem tekstu: Program).*

*Kreditna sredstva će se plasirati putem Banke, s rokom povrata sredstava na račun Banke do sedam godina, grace periodom do dvije godine, uključenim u rok povrata sredstava i kamatnom stopom od 0,90%.*

***II. CILJEVI PROGRAMA***

*Program se provodi u cilju pružanja finansijske potpore subjektima male privrede za produktivnije poslovanje i rast privrednih aktivnosti, a neophodna su im dodatna ulaganja u osnovna sredstva. Ovim programom Federalno ministarstvo razvoja, poduzetništva i obrta nastoji ojačati konkurentnost i poticati rast inovativnih MSP-a kroz tehnološku modernizaciju poslovnih procesa, uvođenje cirkularne ekonomije i poboljšanje energijske efikasnosti u skladu s tranzicijom ka zelenoj i digitalnoj ekonomiji. Program omogućava i korištenje digitalnih rješenja i nabavku prateće opreme (softver i hardver) s ciljem optimizacije procesa, operacija, organizacije poslovanja i odnosa sa kupcima u smislu digitalne transformacije MSP-a. Dodatna ulaganja će omogućiti pokretanje nove i održavanje postojeće proizvodnje, pružanje usluga, postojećeg broja subjekata male privrede i novo zapošljavanje*. *Kredit se daje na bazi komisione kreditne linije koja će se koristiti putem Banke.*

1. ***KORISNICI KREDITA***

*Korisnici kreditnih sredstava su subjekti male privrede definisani u skladu sa Zakonom o poticanju razvoja male privrede („Službene novine Federacije BiH“, broj 39/25), a registrovani u skladu sa Zakonom o obrtu i srodnim djelatnostima u Federaciji Bosne i Hercegovine („Službene novine Federacije BiH“, broj 75/21) ili Zakonu o privrednim društvima („Službene novine Federacije BiH“, broj 81/15 i 75/21), koji imaju sjedište na području Federacije Bosne i Hercegovine, te imaju najmanje 2 (dva) zaposlena na neodređeno vrijeme.*

*Pravo na dodjelu finansijskih sredstava se može ostvariti samo po jednom javnom konkursu koji raspisuje ovo ministarstvo u tekućoj godini (kredit ili grant).*

***NAPOMENA:***

*Pravo sudjelovanja na ovom javnom konkursu nemaju subjekti male privrede:*

* *koji nisu opravdali ranije dobivena finansijska sredstva Federalnog ministarstva razvoja, poduzetništva i obrta (u daljnjem tekstu: Ministarstvo), kao i izvršili druge preuzete obaveze u skladu s odobrenim sredstvima do zaključivanja ovog javnog konkursa;*

*Kreditna sredstva će se dodjeljivati u skladu sa Uredbom o uslovima i postupku za dodjelu pomoći male vrijednosti-de minimis pomoć („Službene novine Federacije BiH“ br. 27/18).*

1. ***VRIJEDNOST POJEDINAČNIH PROJEKATA***

*Minimalan iznos kredita po korisniku može iznositi 20.000,00 KM, a maksimalan iznos kredita određen je u zavisnosti od broja zaposlenih osoba u subjektu male privrede i to na sljedeći način:*

* *do 300.000,00 KM za subjekte male privrede koji imaju od 2 do max. 9 zaposlenih,*
* *do 400.000,00 KM za subjekte male privrede koji imaju od 10 do max. 49 zaposlenih,*
* *do 700.000,00 KM za subjekte male privrede koji imaju od 50 do max. 249 zaposlenih.*

*Odobrena kreditna sredstva mogu se koristiti najmanje u 70%-tnom iznosu za finansiranje stalnih sredstava, a najviše 30% odobrenih kreditnih sredstava subjekti male privrede moći će koristiti za nabavku repromaterijala/sirovina.*

*Odobrena kreditna sredstva mogu se koristiti i za refundiranje sredstava tj. plaćanja izvršenih ulaganja u stalna sredstva u skladu sa odobrenim projektom nakon datuma objave Javnog konkursa.*

*Projekti koji se odnose na izgradnju objekata zbog dalje prodaje ili iznajmljivanja, nisu prihvatljivi za finansiranje. Nabavka opreme, u okviru ovog projekta, je dopuštena samo ako je ista u funkciji obavljanja osnovne djelatnosti.*

*U skladu sa Uredbom o uslovima i postupku za dodjelu pomoći male vrijednosti-de minimis pomoć („Službene novine Federacije BiH“ br. 27/18) neće se podržati projekti:*

* *sektora ribarstva i akvakulture,*
* *sektora poljoprivrede,*
* *za djelatnost izravno usmjerenu izvozu,*
* *za uslovljavanje upotrebe domaćih proizvoda umjesto uvezenih i*
* *za nabavku vozila za cestovni prijevoz tereta privrednim subjektima koji obavljaju cestovni prijevoz tereta za najam ili naknadu*

***Naziv programa i namjena utroška kredita ne mogu se mijenjati.***

*Odobreni kredit osigurava se u skladu s bankarskom procedurom jednim od sljedećih instrumenata osiguranja, odnosno kombinacijom istih:*

1. *nekretnine: vrijednost nekretnine u omjeru minimalno 1,50:1 u odnosu na visinu odobrenog iznosa kredita, realno procijenjena,*
2. *pokretne stvari: vrijednost pokretnih stvari u omjeru minimalno 2:1 u odnosu na visinu odobrenog iznosa kredita, realno procijenjena,*
3. *garancijom druge banke,*
4. *polica osiguranja naplate potraživanja kod ovlaštenog i za Banku prihvatljivog osiguravajućeg društva.*

*Pokretna imovina može biti prihvaćena kao instrument osiguranja naplate kredita samo u kombinaciji s nekretninama, uz upis hipoteke prvog reda nad ponuđenim nekretninama.*

*Kao izuzetak Banka može prihvatiti zalog pokretnih stvari koje služe za obavljanje osnovne djelatnosti korisnika kredita kao samostalan kvalitetan kolateral, bez kombinacije sa drugim prvoklasnim ili kvalitetnim kolateralom, pod uslovom da je tržišna vrijednost pokretnih stvari najmanje tri puta veća od zalogom osiguranog potraživanja Banke (odnosno, omjer pokretne stvari/dug 3:1), za prvoklasne klijente i za kredite odobrene sa rokom otplate do 36 mjeseci.*

*Uputa o minimalnom sadržaju nalaza sudskog vještaka za procjenu predmeta zaloga kao instrumenata osiguranja naplate kredita je dostupna na internet stranici Banke (*[***www.rbfbih.ba***](http://www.rbfbih.ba)*).*

*Nekretnine i pokretne stvari koje se založe trebaju biti osigurane od standardnih rizika kod osiguravajućeg društva za cijelo vrijeme trajanja otplate kredita, a polica osiguranja vinkulirana u korist Banke.*

*Mjenice korisnika kredita, vlasnika ili suvlasnika korisnika kredita su obavezan instrument osiguranja u kombinaciji sa navedenim instrumentima osiguranja, uz napomenu da Banka može odustati od zahtjeva za mjenicama dioničara/suvlasnika u zavisnosti od kompleksnosti i specifičnosti vlasničke strukture korisnika kredita.*

*Ukoliko je korisnik kredita dioničko društvo i/ili društvo sa ograničenom odgovornošću u čijoj vlasničkoj strukturi je više dioničara/suvlasnika, Banka u pravilu uzima mjenice najvećih dioničara/suvlasnika.*

*Odobrena kreditna sredstva koristit će se na osnovu dostavljene dokumentacije u skladu s odobrenom namjenom, izravnim plaćanjem, sa transakcijskog računa korisnika kreditnih sredstava otvorenog u Banci, na transakcijske račune dobavljača korisnika kreditnih sredstava odnosno refundiranjem tj. plaćanjem izvršenih ulaganja na transakcijski račun korisnika kreditnih sredstava, uz dostavljanje validne dokumentacije za pravdanje istih.*

*Prihvatljiva finansijska dokumentacija na osnovu koje će biti vršena isplata kreditnih sredstava jeste dokumentacija datirana poslije datuma objave javnog konkursa tj.* ***25.04.2025. godine.***

*Za odobrena kreditna sredstva korisnici kreditnih sredstava su u obavezi platiti jednokratnu naknadu za obradu kreditnog zahtjeva, prije puštanja kredita (0,75% od odobrenog iznosa kredita).*

***V. NAČIN I METODOLOGIJA ODABIRA POTENCIJALNIH KORISNIKA KREDITNIH SREDSTAVA***

*Odabir potencijalnih korisnika kreditnih sredstva odvija se u dvije faze rada. Prva faza rada je obrada kreditnih zahtjeva od strane Federalnog ministarstva razvoja, poduzetništva i obrta (u daljnjem tekstu: Ministarstvo), a druga je obrada od strane Banke.*

***I FAZA***

*U ovoj fazi rada Ministarstvo analizira sve pristigle prijave i utvrđuje da li su blagovremene, potpune sa potrebnim elementima u skladu sa uslovima ovog javnog konkursa. Neblagovremene prijave, prijave koje nemaju sve potrebne elemente kao i prijave koje ne ispunjavaju uslove ovog javnog konkursa bit će odbačene.*

***Prijava mora obavezno sadržavati:***

1. ***Zahtjev za uključivanje u projekt sa Obrascem projekta za dodjelu kredita po Programu „Kreditni poticaj razvoja, poduzetništva i obrta" za 2025. godinu.***

*Zahtjev sa Obrascem projekta obavezno popuniti elektronski, potpisati i ovjeriti pečatom podnosioca prijave. Zahtjev sa Obrascem se mogu preuzeti na internet stranici Ministarstva* ***(***[***www.fmrpo.gov.ba***](http://www.fmrpo.gov.ba)***).***

1. ***Ostala dokumentacija***

*Popis ostale dokumentacije za preliminarnu obradu prijave dat je u Tabeli br. 1.*

***Tabela br.1. Popis ostale dokumentacije koja se podnosi Ministarstvu***

|  |  |
| --- | --- |
| ***R/b*** | ***Ostala dokumentacija*** |
| ***1.*** | *Aktuelni izvod iz sudskog registra za pravne subjekte, a za obrtnike rješenje nadležnog općinskog organa za obavljanje obrtničke djelatnosti [[1]](#footnote-1)* |
| ***2.*** | *Uvjerenje o poreznoj registraciji (ID ili PDV broj);* |
| ***3.*** | *Obavijest o razvrstavanju subjekta prema djelatnosti (Zavod za statistiku)* |
| ***4.*** | *Uvjerenje od Porezne uprave Federacije BiH o izmirenim obavezama po osnovu poreza i doprinosa* ***sa brojem ili popisom osiguranih osoba za obveznika*** |
| ***5.*** | *Uvjerenje o izmirenim obavezama po osnovu PDV-a (ukoliko je PDV obveznik)*  |
| ***6.*** | *Ukoliko je 10% i više zaposlenih osoba sa invaliditetom, validan dokaz o utvrđenom invaliditetu u skladu sa Zakonom o profesionalnoj rehabilitaciji i zapošljavanju osoba s invaliditetom* |
| ***7.*** | *Ukoliko je većinski vlasnik žena ili osoba mlađa od 35 godina, Potvrda o prebivalištu za većinskog vlasnika (izdatu od CIPS-a)* |
| ***8.*** | *Potvrda o prebivalištu za odgovornu osobu (izdatu od CIPS-a)* |
| ***9.*** | *Izjava o neosuđivanosti i nevođenju postupka po osnovu privrednog kriminala* |
| ***10.*** | *Izjava o nesudjelovanju u koruptivnim radnjama* |
| ***11.*** | *Izjava o primljenim de minimis pomoćima i drugim državnim pomoćima* |

*Svi zahtijevani dokumenti iz Tabele br. 1. moraju biti izdati od strane nadležnih sudskih ili upravnih organa, izuzev izjava pod brojevima 9, 10 i 11 koje se mogu preuzeti sa internet stranice Ministarstva (*[***www.fmrpo.gov.ba***](http://www.fmrpo.gov.ba)*). Izjave pod rednim brojevima 9 i 10 treba da budu ovjerene od strane nadležnih upravnih organa ili notara i potpisane od odgovorne osobe – podnositelja prijave, a izjava pod rednim brojem 11 mora biti potpisana od strane odgovorne osobe i ovjerene pečatom podnosioca prijave.*

***Priloženi dokumenti ne smiju biti stariji od tri mjeseca od dana objave ovog javnog konkursa u „Službenim novinama Federacije BiH“ (25.04.2025.), izuzev onih dokumenata čiji datumi izdavanja po prirodi stvari moraju biti stariji od naprijed navedenog roka. Sve priložene kopije dokumenata moraju biti ovjerene od strane nadležnih upravnih organa ovjerom ne starijom od tri mjeseca od dana objave Javnog konkursa u „Službenim novinama Federacije BiH“.***

*Svi zahtijevani dokumenti trebaju biti poredani po rednim brojevima kako je naznačeno u Tabeli br. 1.*

*Prijave koje ispunjavanju sve uslove ovog javnog konkursa se*

*vrednuju i dodjeljuje im se određeni iznos bodova na osnovu kriterija propisanih u Odluci o odobravanju plasmana sredstava koja su na depozitnom računu kod Razvojne Banke Federacije Bosne i Hercegovine i vode se na kontu „Dugoročni namjenski depozit Vlade Federacije Bosne i Hercegovine, Federalnom ministarstvu razvoja, poduzetništva i obrta“.*

***Bodovanje se vrši na način prikazan u narednoj tabeli***

|  |  |  |  |  |
| --- | --- | --- | --- | --- |
| ***R/b*** | ***Kriterij*** | ***Način raspodjele bodova*** |  |  |
| ***1.*** | ***Vrsta djelatnosti*** | *Proizvodna* | ***20*** | *bodova* |
| *Uslužna* | *10* | *bodova* |
| ***2.*** | ***Namjena utroška sredstava*** | *Oprema* | ***20*** | *bodova* |
| *Objekt* | *15* | *bodova* |
| *Zemljište* | *5* | *bodova* |
| ***3.*** | ***Povećanje zaposlenosti*** | *15,01% i više novozaposlenih* | ***10*** | *bodova* |
| *od 10,01 do 15% novozaposlenih* | *8* | *bodova* |
| *od 5,01 do 10% novozaposlenih* |  *6* | *bodova* |
| *do 5% novozaposlenih*  |  *3* | *bodova* |
| *Nema novozaposlenih* |  *0* | *bodova* |
| ***4.*** | ***Pripadnost ciljnoj skupini*** | *MSP je u većinskom vlasništvu osoba mlađih od 35 godina*  | ***5*** | *bodova* |
| *MSP je u većinskom vlasništvu žena* | ***5*** | *bodova* |
| *10% i više zaposlenih osoba sa invaliditetom* | ***5*** | *bodova* |
| ***6.*** | ***Broj zaposlenih*** | *od 49 do 249 zaposlenih* | ***3*** | *bodova* |
| *od 10 do 49 zaposlenih* | *2* | *bodova* |
| *do 9 zaposlenih* | *1* | *bodova* |
| ***7.*** | ***Ravnomjerniji regionalni razvoj /stepen razvijenosti JLS/*** | *grupa V* | ***12*** | *bodova* |
| *grupa IV* | *9* | *bodova* |
| *grupa III* | *6* | *bodova* |
| *grupa II* | *3* | *bodova* |
| *grupa I* | *0* | *bodova* |
| ***8.*** | ***Dosadašnji poticaji od strane FMRPO u posljednjih pet (5) godina*** | *Nije bilo poticaja*  | ***20*** | *bodova* |
| *do max. 10.000 KM* | *15* | *bodova* |
| *od 10.001 do max. 15.000 KM* |  *10* | *bodova* |
| *od 15.001 do max. 20.000 KM* |  *5* | *bodova* |
| *20.001 KM i više*  |  *0* | *bodova* |

***Projekti koji ne ostvare minimalno 50 od mogućih 100 bodova neće biti uzeti u razmatranje za finansiranje.***

*Na osnovu dodijeljenih bodova sačinjava se rang lista potencijalnih korisnika kreditnih sredstava. Ministarstvo pismenim putem obavještava svakog podnosioca prijave o njegovom statusu sa uputstvima o daljnjim radnjama koje treba poduzeti u vezi sa podnesenom prijavom.*

*Podnosioci prijava mogu uložiti prigovor u roku od osam (8) dana od dana prijema obavijesti, radi provjere činjenica i objektivnosti ocjene prijave. Nakon razmatranja pristiglih prigovora, sačinjava se konačna rang lista potencijalnih korisnika kreditnih sredstava.*

***II FAZA***

*U ovoj fazi rada obradu kreditnih zahtjeva vrši Banka kojoj Ministarstvo dostavlja s konačne rang liste potencijalnih korisnika kreditnih sredstava, prijave za dodjelu sredstava, do visine raspoloživih sredstava.*

*Popis dokumentacije koju podnositelj prijave podnosi Banci u roku od 21 dan po dobivanju obavijesti od strane ovog Ministarstva, dat je u Tabeli br.2.*

***Tabela br. 2. Popis dokumentacije koju podnositelj prijave podnosi Banci po dobivanju obavijesti od strane Ministarstva***

|  |  |  |  |
| --- | --- | --- | --- |
| ***R/b*** | ***Potrebna dokumentacija/Podnositelj prijave*** | ***d.d. i d.o.o.*** | ***obrti*** |
| ***1.*** | *Zahtjev za kredit – obrazac dostupan na internet stranici Banke* ***www.rbfbih.ba****)* | ***\**** | ***\**** |
| *2.* | *Investicijski program - za investicijske dugoročne kredite, za iznose preko 200.000 KM i Poslovni plan sa pripadajućim tabelama: plan utroška kreditnih sredstava, projekcija bilance uspjeha i projekcija novčanih tokova za period finansiranja (Metodologija izrade investicijskog projekta kao i Obrazac poslovnog plana s pripadajućim tabelama su dostupni na internet stranici Banke* ***www.rbfbih.ba****)* | *\** | *\** |
| *3.* | *Sudska registracija (rješenje o upisu u sudski registar, sa svim izmjenama i dopunama), Aktuelni izvod iz sudskog registra, ne stariji od 30 dana, Statut društva, dokument o osnivanju, Izvod iz Registra vrijednosnih papira Federacije BiH sa popisom dioničara (za d.d.) izdan od strane Registra za vrijednosne papire Federacije BiH ne stariji od 30 dana* | *\** |  |
| *4.* | *Set finansijskih izvještaja za prethodna tri obračunska perioda i Izvještaj nezavisnog revizora o poslovanju za posljednji revidirani period (u skladu s aktuelnim zakonom o računovodstvu i reviziji Federacije BiH), ukoliko isti posjeduje podnosioc kreditnog zahtjeva* | *\** |  |
| *5.* | *Analitički bruto bilans za posljednji obračunski period i za mjesec koji prethodi podnošenju kreditnog zahtjeva, sa tabelarnim pregledom ročne strukture potraživanja od kupaca i obaveza prema dobavljačima (ročna struktura 30, 60, 90 i preko 90 dana),* | *\** |  |
| *6.* | *Specifikacije za utvrđivanje dohotka od samostalne djelatnosti i godišnje prijave poreza na dohodak za prethodne tri godine poslovanja ili potvrda Porezne uprave o mjesečnom iznosu poreza za paušalne obveznike, Evidencija potraživanja i obaveza i dugotrajne imovine* |  | *\** |
| *7.* | *Odluka nadležnog organa/vlasnika obrta za zaduženje i ponudu zaloga za kredit* | *\** | *\** |
| *8.* | *Ponuda instrumenata osiguranja kredita: original procjena ovlaštenog sudskog vještaka (ne starija od šest mjeseci), za nekretnine, original ZK izvadak i kopija katastarskog plana (ne stariji od 30 dana), pismo namjere osiguravajućeg društva za izdavanje police osiguranja od rizika nenaplate kredita, pismo namjere komercijalne banke za izdavanje garancije na ime osiguranja kredita* | *\** | *\** |
| *9.* | *Ugovor o zakupu ili dokaz o vlasništvu poslovnog prostora u kojem se obavlja poslovna djelatnost* |  | *\** |
| *10.* | *Izjava o ličnoj imovinsko-finansijskoj situaciji vlasnika obrta (obrazac dostupan na web stranici* ***www.rbfbih.ba****)* |  | *\** |
| *11.* | *Ovjerena kućna lista tražitelja kredita* |  | *\** |
| *12.* | *Uvjerenje nadležne Porezne Uprave uz listu osiguranika/UIO o stanju poreskih obaveza, po osnovu javnih prihoda ne starije od 30 dana,* | *\** | *\** |
| *13.* | *Ovjerene kopije ličnih karata vlasnika i ovlaštenih osoba za zastupanje podnosioca zahtjevasa CIPS prijavama; ovjerene kopije ličnih karata vlasnika obrta sa CIPS prijavama (ne starije od 30 dana)* | *\** | *\** |
| *14.* | *Pisma namjere, aktuelni pred/ugovori o poslovnoj saradnji (s pregledom realizacije istih),* | *\** | *\** |
| *15.* | *Dokumentacija koja se odnosi na namjenu kredita\** | *\** | *\** |
| *16.* | *Kopije ugovora o kreditima kod finansijskih institucija, ugovori o pozajmicama* | *\** | *\** |
| *17.* | *Saglasnost za pristup u Centralni registar kredita, za pravnu osobu/obrt, vlasnika: Obrazac br. 1 i Obrazac br. 2, Izjava o povezanim osobama, Upitnik za politički eksponirana lica i Saglasnost za obradu ličnih/osobnih podatka (obrasci dostupni na web stranici* [***www.rbfih.ba***](http://www.rbfih.ba)*).* *Za povezane pravne osobe, ukoliko postoje, dostaviti: tabelarni pregled međusobnih ulaganja, potraživanja i obaveza za sva povezana pravna lica, konsolidirani bilans stanja i uspjeha (u skladu s aktuelnim Zakonom o računovodstvu i reviziji Federacije BiH), saglasnost za pristup u Centralni registar kredita i Upitnik za politički eksponirana lica.* | *\** | *\** |
| *18.* | *Ostali dokumenti za koje se ocijeni da mogu biti od značaja za ocjenu kreditnog zahtjeva.* | *\** | *\** |

***\*Dokumentacija koja se odnosi na namjenu kredita:***

1. *za finansiranje* ***kupovine objekta/zemljišta****, potrebno je dostaviti:*
* *predugovor/ugovor o kupovini (kupoprodajni ugovor notarski obrađen, prije puštanja kreditnih sredstava u tečaj),*
* *kopija katastarskog plana,*
* *ZK izvadak nekretnine koja je predmet kupoprodaje, ne stariji od 30 dana*
1. *za finansiranje* ***izgradnje/dogradnje/rekonstrukcije/adaptacije objekta****, potrebno je dostaviti:*
* *predmjer i predračun radova, ponude za izvođenje radova, dinamički plan izvođenja radova*
* *kopiju katastarskog plana,*
* *ZK izvadak za zemljište/objekat, ne stariji od 30 dana,*
* *ostale dozvole izdane od strane nadležnih organa neophodne za realizaciju projekta.*

***NAPOMENA:***

* *Za izgradnju/rekonstrukciju i dogradnju dostaviti građevinsku dozvolu/dopunu građevinske dozvole, izdate od strane nadležnih organa sa klauzulom pravosnažnosti,*
* *Za adaptaciju dostaviti ZK izvadak,*
1. *za finansiranje* ***kupovine opreme****, potrebno je dostaviti pro/fakturu i/ili ponude dobavljača i/ili predugovor o kupovini opreme.*

*Dokumentaciju je potrebno dostaviti u originalu ili ovjerenim kopijama, osim dokumentacije koja se odnosi na osiguranje traženog kredita koju ju je potrebno dostaviti u originalu.*

*U svrhu obrade kreditnog zahtjeva sljedeća dokumentacija: statusno pravna dokumentacija, finansijski izvještaji, uvjerenje nadležne porezne uprave/UIO, kopije lične karte i CIPS prijave, može biti dostavljena u formi kopije, uz obavezu da se ista nakon donošenja odluke o odobravanju kredita od strane Ministarstva, a prije zaključenja ugovora o kreditu, dostavi Banci u formi originala ili ovjerene kopije.*

*Ostala dokumentacija kreditnog zahtjeva je prihvatljiva za Banku u formi kopije, osim u slučajevima kada se ocijeni da je istu potrebno dostaviti u originalu ili u formi ovjerene kopije iste.*

*Eventualno dostavljena dokumentacija na stranom jeziku treba biti prevedena na jedan od službenih jezika BiH, u slučajevima kada se isto ocijeni neophodnim od strane nadležnih uposlenika Banke.*

*Svi zahtijevani prilozi – dokumenti iz Tabele br. 2. moraju biti izdani od strane nadležnih sudskih ili upravnih organa.* ***Priloženi dokumenti ne smiju biti stariji od 30 dana od dana obavijesti podnositelju zahtjeva od strane Ministarstva****, izuzev onih dokumenata čiji datumi izdavanja po prirodi stvari moraju biti stariji od naprijed navedenog roka.*

*Svi zahtijevani prilozi – dokumenti moraju biti poredani po rednim brojevima kako je naznačeno u Tabeli br. 2.*

*Banka provodi obradu kreditnog zahtjeva analizom finansijskih pokazatelja i projekcija tražioca, te njegove dužničke historije, kvaliteta obezbjeđenja kredita, stanja industrijske grane i pozicije tražioca kredita u djelatnosti, procjenom kvaliteta menadžmenta, te ocjenom prihvatljivosti projekta.*

*Ukoliko potencijalni korisnici sredstava ne ispune potrebne uslove za dodjelu kredita po procedurama Banke, Ministarstvo će s konačne rang liste potencijalnih korisnika kreditnih sredstava, dostaviti Banci sljedeću rangiranu prijavu na dalju obradu.*

***VI. NAČIN PODNOŠENJA PRIJAVE***

*Podnosioci prijava pripremaju prijedloge projekata u skladu sa Smjernicama za podnosioce projektnih prijedloga koje su dostupne na internet stranici Ministarstva (*[***www.fmrpo.gov.ba***](http://www.fmrpo.gov.ba)***)****.*

*Prijave se dostavljaju preporučeno poštom u zapečaćenim kovertama na adresu:*

***Federalno ministarstvo razvoja, poduzetništva i obrta,***

***dr. Ante Starčevića b.b. (Hotel „ERO“), 88000 Mostar***

*s naznakom:*

***Ne otvarati – po Javnom konkursu za Program***

***„Kreditni poticaj razvoja, poduzetništva i obrta“ za 2025. godinu***

*Na poleđini koverte obavezno navesti:*

* *naziv – ime podnosioca prijave;*
* *adresu i kontakt telefon;*
* *ovjeriti pečatom podnosioca prijave.*

***Prijave se dostavljaju do 16.05.2025. godine, odnosno prihvataju se prijave koje imaju poštanski pečat najkasnije sa navedenim datumom.***

*Neblagovremene prijave, prijave koje nemaju sve potrebne elemente kao i prijave koje ne ispunjavaju uslove ovog javnog konkursa bit će odbačene.*

*U postupku Javnog konkursa Ministarstvo ne snosi nikakve troškove sudionicima na konkursu te zadržava pravo da u slučaju opravdanosti poništi Javni konkurs.*

*Prispjela dokumentacija se neće vraćati.*

***VII. EVALUACIJA I ODABIR PROJEKTNIH PRIJEDLOGA***

*Evaluacija i odabir projektnih prijedloga će se vršiti u skladu sa kriterijima i procedurom koja je utvrđena u Smjernicama za podnosioce projektnih prijedloga.*

*Ministarstvo će pismenim putem obavijestiti svakog podnosioca prijave o njegovom statusu sa uputstvima o daljnjim radnjama koje treba poduzeti u vezi sa podnesenom prijavom. Podnosioci prijava mogu uložiti prigovor u roku od osam (8) dana od dana prijema obavijesti, radi provjere činjenica i objektivnosti ocjene prijave.*

***VIII. DODATNE INFORMACIJE ZA PODNOSIOCE PRIJAVA***

*Sve dodatne informacije vezane za ovaj javni konkurs mogu se dobiti isključivo putem elektronske pošte, najkasnije sedam (7) dana prije isteka roka za podnošenje prijava na e-mail adresu:* ***tajnik@fmrpo.gov.ba***

*Svi odgovori na pitanja koji mogu biti relevantni i za ostale podnosioce prijava biti će objavljeni na internet stranici Ministarstva.*

1. *Prema članu 2. Zakona o poticanju razvoja male privrede Federacije BiH subjekti male privrede, u smislu ovog zakona, su fizička i pravna lica, koja trajno obavljaju dopuštene djelatnosti radi ostvarivanja dohotka odnosno dobiti, uključujući samozapošljavanje i porodične poslove povezane sa zanatom i drugim djelatnostima, registrovani kod nadležnog organa, bez obzira na oblik organizovanja i koji:*

	* *su samostalni u poslovanju,*
	* *zapošljavaju prosječno godišnje manje od 250 osoba,*
	* *ostvaruju ukupni godišnji prihod do 97.790.000,00 KM ili imaju vrijednost poslovne imovine do 84.099.400,00 KM.**U skladu sa odredbama ovoga zakona, strani ulagači imaju ista prava i obaveze kao i državljani Bosne i Hercegovine.*

*Samostalnost u poslovanju iz člana 2. stav (1), tačka a) ovog Zakona postoji kada drugo fizičko ili pravno lice, koja ne ispunjava uslove iz člana 2. ovog Zakona, pojedinačno ili zajednički, nije vlasnik kapitala više od 25 % u subjektu male privrede, kao i ukoliko:*

	* *učešće u vlasništvu u subjektu male privrede ima investicioni fond ili javni sektor, pod uslovom da to učešće pojedinačno ili zajednički nije veće od 50 %,*
	* *učešća u vlasništvu subjekta male privrede nije moguće utvrditi, te se na osnovu posebne izjave utvrđuje da druga fizička ili pravna lica koja ne ispunjavaju uslove iz člana 2. ovog Zakona, pojedinačno ili zajednički, nisu vlasnici kapitala više od 25 % u subjektu male privrede.* [↑](#footnote-ref-1)